Diari Oficial de la Generalitat Valenciana


Sumari del DOGV 7391, del 29-10-2014 (2014/9806)

RESOLUCIÓ de 24 d'octubre de 2014, de la Direcció General de Centres i Personal Docent, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals convinguts, per a l'exercici econòmic 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7391

Data del DOGV
:   29-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9806


Data del document
:   24-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 24 d'octubre de 2014, de la Direcció General de Centres i Personal Docent, de la convocatòria d'ajudes econòmiques per a subvencionar els servicis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals convinguts, per a l'exercici econòmic 2014. [2014/9806]  
Amb data 18 de juny de 2014 es va publicar en el Diari Oficial de la Comunitat Valenciana l'Orde 46/2014, de 16 de juny, de la Conselleria d'Educació, Cultura i Esport, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts, per a l'exercici econòmic 2014.  
Una vegada finalitzat el termini de presentació de les solicituds, amb data 15 d'octubre de 2014, s'ha reunit la Comissió Avaluadora prevista en la base novena de la mencionada orde, la qual, una vegada revisats els expedients de solicitud presentats i d'acord amb els criteris de valoració establits en la base deu: a) nombre d'alumnes solicitants usuaris dels servicis complementaris de transport i menjador prestats pel centre, b) tipologia majoritària de discapacitat de l'alumnat dels centres on l'alumnat es troba escolaritzat, i c) nombre i tipologia de les unitats concertades o convingudes dels centres on l'alumnat es troba escolaritzat, eleva proposta de concessió de les ajudes a l'alumnat dels centres que han presentat solicituds de participació i reunixen els requisits previstos.  
D'acord amb la base onze de l'esmentada Orde 46/2014, el Servici de Títols, Beques i Ajudes a l'Estudi, com a òrgan instructor del procediment, ha informat favorablement la proposta de resolució en els termes acordats per l'esmentada Comissió Avaluadora i l'eleva al director general de Centres i Personal Docent.  
Vista l'esmentada proposta de resolució i fent ús de les atribucions que m'atorga l'ordene quart de l'Orde 46/2014, de 16 de juny, de la Conselleria d'Educació, Cultura i Esport, resolc:  
  
Primer  
Concedir les ajudes econòmiques per a subvencionar els servicis complementaris de transport i menjador a l'alumnat dels centres d'educació especial de titularitat privada concertats i de titularitat de corporacions locals convinguts (442 usuaris dels servicis de transport i 522 de menjador, escolaritzats en 15 centres distints), per un import total d'1.970.999,49 euros per a l'exercici 2014, tal com es detalla en l'annex I d'esta resolució.   
  
Segon  
Les ajudes esmentades s'abonaran amb càrrec a la línia T1572.000, capítol IV, de la secció, servici, centre gestor i programa 03.45.55.574.82 d'Ensenyança Primària, prevista en la Llei 6/2014, de Pressupostos de la Generalitat per a l'exercici 2014.  
  
Tercer  
Denegar les 32 ajudes de menjador solicitades per l'alumnat del centre privat d'Educació Infantil, Primària i Secundària Juan Comenius (codi de centre 17712069), per no complir els requisits per a ser beneficiari establits en l'ordene primer i la base segona de l'orde de convocatòria.   
  
Quart  
A l'efecte d'acreditar el cost de la prestació dels servicis, els centres on l'alumnat es troba escolaritzat hauran d'aportar la documentació acreditativa dels gastos ocasionats d'acord amb el que establix la base tretze de l'orde de convocatòria.  
  
Quint  
Ordenar la publicació en el Diari Oficial de la Comunitat Valenciana d'esta resolució, junt amb el seu annex I, que a més també es publicaran en la següent pàgina web de la Conselleria d'Educació, Cultura i Esport:  
?http://www.cece.gva.es/ocd/areacd/val/abc/subvenciones.asp- (valencià)  
?http://www.cece.gva.es/ocd/areacd/es/abc/subvenciones.asp- (castellà)  
La relació nominal de l'alumnat beneficiari quedarà exposada en el tauler d'anuncis del centre on es trobe escolaritzat.   
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.  
  
València, 24 d'octubre de 2014.- El director general de Centres i Personal Docent: Santiago Martí Alepuz.